١هل فكرت قبل كده ايه اللي بيدور في دماغك لما بتختار مكان قعدتك في فصل جديد؟ او في اوضة انتظار مليانة ناس غريبة؟ او في الأتوبيس؟ الباحثين اكتشفوا حاجات مثيرة للاهتمام.
٢البنات بتقعد جنب البنات والولاد بيقعدوا جنب الولاد. الكبار بيقعدوا مع بعض والشباب بيختاروا يقعدوا جنب حد شاب زيهم. بس الموضوع ابعد من كده. احنا حتى بنختار نقعد جنب حد شبهنا. الناس اللي بتلبس نضارة بتميل انها تقعد جنب ناس تانية لابسة نضارة. الناس اللي شعرها طويل بتقعد جنب ناس تانية شعرها طويل.
٣شكلنا بنعتقد ان الناس اللي ليها نفس العادات او الهوايات هتشاركنا نفس التجارب واحتمال اكبر اننا نتقبل من ناس زينا، او حتى، بنفتكر اننا هنبقى في أمان اكتر مع ناس شبهنا. ساعات ده بيبقى صح بس للأسف لو دايماً قعدنا مع نفس الناس، نفس المجموعة. خطورة اننا نفضل في منطقة الراحة بتاعتنا اننا بنكرر نفس الآراء، نفس الاذواق ونفس الافكار. بنضيع فرصة اننا نتعلم حاجة جديدة، نكتشف حاجات مثيرة، نسمع قصص مضحكة ونكتشف الاختلافات.
٤لما دايماً نقعد مع نفس الناس، ازاي هنقدر نكسر الحواجز اللي بتمنعنا من اننا نتعرف على ناس عندها افكار مختلفة؟ وازاي نتجنب الجهل؟ لو عايز تعيش في مجتمع منفتح على التغيير، الحاجات الجديدة والآراء المختلفة، كن القطة وسط الحمام.
٥اخرج من منطقة راحتك. روح اقعد جنب حد مختلف عنك. ومتقعدش ساكت. قول السلام عليكم. اسأل سؤال. ابدأ محادثة. كده احنا بنكوّن صداقات. كده احنا بنتعلم عن الناس. كده احنا بنفتح عقولنا لأفكار جديدة. كده احنا بنعيش حياة مثيرة.
الناس بتحب تفضل في منطقة راحتها عشان ممكن _.
تفضل مرتاحة ومميزة تكتشف حاجات مثيرة اكتر تتقبل بسهولة وتحس بالأمان تكتشف الاختلافات بين بعضهم